**Տ Ե Ղ Ե Կ Ա Ն Ք**

**2012 թվականին մարզի առաջնահերթ լուծում պահանջող հիմնախնդիրների լուծմանն**  **ուղղված** **ծրագրերի շրջանակում՝ 1992-94թթ. ռմբակոծությունից վնասված բնակելի տների վերանորոգման և սողանքային վտանգավոր գոտիներից բնակիչների վերաբնակեցման խնդիրների լուծման մասին**

Հայաստանի Հանրապետության կառավարության՝ 2011 թվականի փետրվարի 3-ի N 108-Ն /N 10 հավելվածի 5.1 կետ/, 2012 թվականի հունվարի 19-ի N 53-Ա, 2012 թվականի օգոստոսի 23-ի N 1062-Ա որոշումների համաձայն, Հայաստանի Հանրապետության մարզերի առաջնահերթ լուծում պահանջող հիմնախնդիրների լուծման ուղղությամբ իրականացվելիք ծրագրերի շրջանակում Տավուշի մարզի սահմանամերձ բնակավայրերում 1992-1994 թվականներին ռմբակոծությունների հետևանքով վնասված բնակելի տների բնակիչների բնակարանային պայմանների բարելավման նպատակով, տրամադրվել է ֆինանսական օգնություն 107,0 մլն. դրամի չափով:

Ֆինանսական օգնությունը տրամադրվել է Տավուշի մարզպետի որոշմամբ ստեղծված հանձնաժողովի ուսումնասիրության արդյունքում և համապատասխան համայնքի ավագանու որոշմամբ ներկայացված բնակիչների ցուցակի:

Իրականացված ծրագրի արդյունքում 343 ընտանիքների տրամադրվել է ֆինանսական օգնություն՝ ընդամենը 107.0 մլն. դրամ գումարի չափով:

Հայաստանի Հանրապետության կառավարության՝ 2012 թվականի մայիսի 24-ի N 711-Ն և օգոստոսի 9-ի թիվ 1083-Ն որոշումների համաձայն, մարզում առաջնահերթ լուծում պահանջող հիմնախնդիրների լուծման ուղղությամբ իրականացվելիք ծրագրերի շրջանակում սողանքային գոտիներից բնակիչների վերաբնակեցման և նրանց բնակարանային խնդիրները լուծելու նպատակով անհատույց պետական ֆինանսական աջակցություն է տրամադրվել նաև 3 համայնքների թվով 9 ընտանիքների, այդ թվում.

ա/ Գոշ համայնք – 7 ընտանիք /37.6 մլն.դրամ/,

բ/ Գետահովիտ համայնք – 1 ընտանիք /5.6 մլն.դրամ/,

գ/ Աչաջուր համայնք - 1 ընտանիք /7.2 մլն.դրամ/,

--------------------------------------------------------------------------------------

ընդամենը - 9 ընտանիք /50.4 մլն.դրամ/: